कुछ दिन पहले बदमासों ने गन पॉइंट पर हरियाणा के गुरुग्राम इलाके से swift गाड़ी लूट ली थी। आज उसी लूटी स्विफ्ट गाड़ी में दो बदमास हथियारों के साथ घूम रहे थे जैसे ही गाड़ी दिल्ली के छावला इलाके में पहुंची तो कुछ लड़कों ने गाड़ी को पहचान लिया। वो गाड़ी का पीछा करने लगे स्कूटी पर। बदमासों की गाड़ी जब द्वारका सेक्टर छ के सिग्नल पर रुकी तो पीछा कर रहे लड़कों ने ट्रैफिक संभाल रहे ASI छगन लाल और कांस्टेबल अजय कुमार ट्रैफिक कर्मियों को घटना बताई फिर क्या था ट्रैफिक पुलिस के जांबाजों ने बदमासों को ललकारा। बदमासों ने तुरंत रिवाल्वर तान दिया पुलिस कर्मियों की तरफ। अपनी जान की बाजी लगा कर बदमासों को पकड़ने के लिए पुलिस कर्मी भागे तो बदमास भी डर कर भाग खड़े हुए और द्वारका सेक्टर 6 की True friend सोसाइटी में घुस गए गार्डों को धमकी देते हुए। 100 नंबर पर तुरंत कॉल हुई तो कई थानों की पुलिस ने मोर्चा संभाल लिया और एक बदमास को पकड़ लिया। जिसका नाम चेतन उर्फ बॉक्सर बताया जा रहा हैं। दूसरा बदमास दीवार कूद कर भाग गया।